b'\n_START_ARTICLE_\nIn Flames\n_START_SECTION_\nZgodovina\n_START_PARAGRAPH_\nLeta 1990 Jesper Str\xc3\xb6mblad, Johan Larsson in Glenn Ljungstr\xc3\xb6m zapustijo skupino Ceremonial Oath in ustanovijo skupino In Flames. Pridru\xc5\xbeita se jim \xc5\xa1e kitarist Glenn Ljungstr\xc3\xb6m in basist Johann Larsson. \xc5\xbde kmalu so posneli prvi demo in ga poslali na Wrong Again records, kjer so jim obljubili pogodbo. Leta 1994 so tako pri njih posneli svoj prvi album Lunar strain, ki je temeljil na agresivnem in\xc5\xa1trumentalnem zvoku, tudi v kombinaciji z akusti\xc4\x8dnimi deli. Album je bil posnet z vokalistom Mikaelom Stannejem, ki pa je nedolgo zatem od\xc5\xa1el k Dark Tranquillity, iz kjer pa je pri\xc5\xa1el Anders Frid\xc3\xa9n. V \xc5\xa1vedski underground sceni do\xc5\xbeivi album dober uspeh. S svojim naslednjim albumom Subterranean, izdanim leto kasneje pa \xc5\xbee postanejo znani po celi Evropi. Pritegnejo tudi pozornost zalo\xc5\xbebe Nuclear blast in dogovorijo se za sodelovanje. Sledi kratka turneja s skupino Kreator. Po \xc4\x8detrtem studijskem albumu Whoracle se zaradi velikega uspeha skupino odlo\xc4\x8dita zapustiti Johan Larsson in Glenn Ljungstr\xc3\xb6m, saj je bend od njiju zahteval preve\xc4\x8d \xc4\x8dasa. Za turo z Dimmu Borgirji, ki je sledila izdaji petega albuma, sta bila k sodelovanju povabljena baskitarist Peter Iwers in kitarist Niklas Engelin. Po uspe\xc5\xa1ni turi postaneta polnopravna \xc4\x8dlana. Sledi turneja po Japonski, po kateri pa zaradi druga\xc4\x8dnih pogledov na glasbo skupino zapusti novi \xc4\x8dlan Niklas Engelin. Bobnar Bj\xc3\xb6rn Gelotte prevzame kitaro, iz skupine Sacrilige pa pride bobnar Daniel Svensson. V tej postavi posnamejo tudi naslednji album Colony (1999). Njihov sedmi album, Clayman izide leta 2000 po trimese\xc4\x8dnem snemanju. V tem \xc4\x8dasu bend \xc5\xbee postane poznan in koncertirajo tudi s takimi zvezdami, kot so Dream Theater, Slipknot in Testament. Petru Iwersu se med tem rodi h\xc4\x8derka in za\xc4\x8dsasno zapusti bend. Nadomesti ga Dick L\xc3\xb6wgren. Leta 2000 nanizajo kar 150 koncertov, nato pa si vzamejo kraj\xc5\xa1i predah. Ko se Iwers vrne, posnamejo koncertni album The Tokyo Showdown. Sledi naslednji studijski album, Reroute To Remain, ki je njihov prvi pravi eksperiment. Na tem albumu je ve\xc4\x8d elektronike kot na prej\xc5\xa1njih, pa tudi kri\xc4\x8danje in growlanje je delno nadomestil\xc2\xa0\xc2\xbb\xc4\x8disti\xc2\xab\xc2\xa0glas. Njihov sedmi album, Soundtrack To Your Escape, je naslednji korak v njihovi novi poti. In Flamsi do leta 2005 prodajo ve\xc4\x8d kot milijon plo\xc5\xa1\xc4\x8d. V za\xc4\x8detku leta 2006 izdajo novo plo\xc5\xa1\xc4\x8do Come Clarity, ki je za njih najve\xc4\x8dji uspeh do sedaj. Prve tedne po izdaji je bil to eden najbolj kupovanih artiklov na \xc5\xa0vedskem in Finskem sploh. Kljub velikemu uspehu nove plo\xc5\xa1\xc4\x8de pa so izgubili \xc5\xa1tevilne stare\xc2\xa0\xc2\xbbfane\xc2\xab, ki jim o\xc4\x8ditajo komercializacijo in prehod v mainstream, saj je njihov zvok vse bli\xc5\xbeje nu-metalu._NEWLINE_Skupaj z Dark Tranquillity, Soilwork, At The Gates in Sentenced so In Flamsi zagotovo eden prvih bendov, ki je za\xc4\x8del igrati melodic death metal. Zametki tega \xc5\xbeanra so sicer opazni \xc5\xbee na albumu Heartwork skupine Carcass, a so verjetno prav In Flamsi bend, ki je najbolj vplival na to zvrst. Znano je, da so v te\xc5\xbekometalnih vodah prav zaradi vedno ne\xc5\xbenej\xc5\xa1ega zvoka vedno manj priljubljeni._NEWLINE_7. februarja 2006 so In Flamsi prejeli \xc5\xa0vedskega Grammya v kategoriji\xc2\xa0\xc2\xbb\xc5\xa1vedski glasbeni izvoz\xc2\xab\xc2\xa0in s tem postali prvi metal bend, ki mu je to uspelo.'